गुरु नानक देव जी के 550वें प्रकाशोत्सव के मौके पर यूपी सरकार ने लखनऊ में भाजपा सिख समागम का आयोजन किया है। समागम में मुख्यमंत्री योगी आदित्यनाथ ने कहा कि राज्य सरकार गुरु नानक देव जी का 550वां प्रकाशोत्सव पूरे हर्षोल्लास और सम्मान के साथ मनाएगी। उन्होंने कहा जिनके बलिदान और त्याग के कारण आज हम स्वतंत्र वातावरण में सांस ले रहे हैं। ऐसे गुरुओं मसलन गुरु गोविंद सिंह महाराज, गुरु नानक देव जी महाराज, तथा गुरु तेग बहादुर महाराज के नाम पर प्रदेश के सरकारी मेडिकल कॉलेज व अन्य शिक्षण संस्थाओं का नाम किया जाएगा।